CELEX: C2004/251/06
Language: et
Date: 2004-10-09 00:00:00
Title: Kohtuasi C-296/04: Eelotsusetaotlus, mille esitas Giudice di Pace di Bitonto 30. juuni 2004. aasta määrusega kohtuasjas Antonio Cannito versus Fondiaria Sai SPA

9.10.2004   
            
            
               ET
            
            
               Euroopa Liidu Teataja
            
            
               C 251/3
            
         Eelotsusetaotlus, mille esitas Giudice di Pace di Bitonto 30. juuni 2004. aasta määrusega kohtuasjas Antonio Cannito versus Fondiaria Sai SPA
   (Kohtuasi C-296/04)
   (2004/C 251/06)
   Euroopa Ühenduste Kohus on saanud Giudice di Pace di Bitonto 30. juuni 2004. aasta määrusega otsustatud eelotsusetaotluse kohtuasjas Antonio Cannito versus Fondiaria Sai SPA, mis saabus kohtukantseleisse 13. juulil 2004.
   Giudice di Pace di Bitonto küsib Euroopa Kohtult eelotsust järgmistes küsimustes:
   
               1.
            
            
               Kas EÜ asutamislepingu artiklit 81 tuleb tõlgendada nii, et ta muudab tühiseks kindlustusseltside vahelised kokkulepped või kooskõlastatud tegevuse, mille sisuks on vastastikune teabevahetus, mis võimaldab suurendada RC-tüüpi auto poliisi kindlustusmakseid, mis ei ole põhjendatavad turutingimustega, arvestades sealhulgas asjaoluga, et kokkuleppe sõlmimisest või kooskõlastatud tegevusest võtavad osa mitme liikmesriigi ettevõtjad?
            
         
               2.
            
            
               Kas EÜ asutamislepingu artiklit 81 tuleb tõlgendada nii, et selle alusel saavad asjakohast õiguslikku huvi omavad kolmandad isikud toetuda ühenduse sätte kohaselt keelatud kokkuleppe või tegevuse kehtetusele ja nõuda tekitatud kahju eest hüvitist, kui kokkuleppe või kooskõlastatud tegevuse ja tekitatud kahju vahel esineb põhjuslik seos?
            
         
               3.
            
            
               Kas EÜ asutamislepingu artiklit 81 tuleb tõlgendada nii, et kahjunõude esitamise aegumistähtaeg hakkab kulgema kokkuleppe sõlmimise või kooskõlastatud tegevuse sooritamise päevast või kokkuleppe või tegevuse lõppemise päevast?
            
         
               4.
            
            
               Kas EÜ asutamislepingu artiklit 81 tuleb tõlgendada nii, et kui siseriiklik kohus leiab, et siseriikliku õiguse alusel väljamõistetav kahjutasu on väiksem kui kokkuleppe või kooskõlastatud tegevuse keeldu rikkunud osapoole saadav majanduslik kasu, kas ta siis ka omal algatusel võib kahjustatud kolmanda isiku kasuks välja mõista karistusliku iseloomuga kahjutasu, et suurendada hüvitussummat võrreldes õigust rikkunud poole saadava kasuga ja hoida ära EÜ asutamislepingu artikli 81 alusel keelatud kokkulepete sõlmimine või kooskõlastatud tegevus?